সার্থক জনম আমার

সার্থক জনম আমার (সার্থক জনম আমার জন্মেছি এই দেশে)  একটি রবীন্দ্রসঙ্গীত। এটি একটি দেশাত্মবোধক গান। এটি ১৩১২ বঙ্গাব্দে (১৯০৫ খ্রিষ্টাব্দ) রচিত। এটির স্বরলিপিকার হলেন ইন্দিরা দেবী চৌধুরাণী। 

 গানের কথা 
সার্থক জনম আমার জন্মেছি এই দেশে।

         সার্থক জনম, মা গো, তোমায় ভালোবেসে ॥

জানি নে তোর ধনরতন,  আছে কি না রানীর মতন,

শুধু   জানি আমার অঙ্গ জুড়ায় তোমার ছায়ায় এসে ॥

কোন্‌ বনেতে জানি নে ফুল   গন্ধে এমন করে আকুল,

         কোন্‌ গগনে ওঠে রে চাঁদ এমন হাসি হেসে।

আঁখি মেলে তোমার আলো   প্রথম আমার চোখ জুড়ালো,

         ওই আলোতেই নয়ন রেখে মুদব নয়ন শেষে ॥

 তথ্যসূত্র 

 বহিঃসংযোগ 

 রবীন্দ্র রচনাবলীতে গানটির স্বরলিপি

বিষয়শ্রেণী:রবীন্দ্রসঙ্গীত
বিষয়শ্রেণী:রবীন্দ্রনাথ ঠাকুর রচিত গান
বিষয়শ্রেণী:বাংলা ভাষার গান
বিষয়শ্রেণী:বাংলা দেশাত্মবোধক গান